Pilsen

Pilseni õlu ehk pilsen ehk pilsner on hele laagriõlu, mille pruulimisel kasutatakse ainult linnaseid. Õlu töötati välja 19. sajandil Pilsenis Böömimaal (tänapäeval Plzeň Tšehhis).

Päritolu
Kuni 1840. aastateni oli enamik Böömi õlledest pinnakääritatud tumedad õlled, mille maitse ja kvaliteet ei olnud rahuldavad. Pilseni linnakodanikud otsustasid aastal 1839 luua oma õlletehase Burgess (praegu Plzeňský Prazdroj), mis tootis õlut Baieri-päraselt. Baieri õlletootjad eksperimenteerisid õlle laagerdamisega jahedates koobastes, kasutades põhjakääritust. See parandas õlle selgisust, maitset ja säilivust.

Burgessi õlletehas palkas Baieri õllepruulija Josef Grolli (1813–1887), kes  uusi tehnikaid ning heledamat linnast kasutades tootis 5. oktoobril 1842 esimese partii pilsenit.

Vaata ka
Põhiseaduse Pilsner

Õlu